El Camp de Morvedre suspén les classes als centres educatius
03 de març 2025

![](/media/lgfpw2m1/precipitacions-suspensió-classes.jpg?width=850&height=712.5531914893618)

El Camp de Morvedre, [organitzat a través de la Comissió d’Emergències comarca](https://aytosagunto.es/es/actualidad/primera-reunion-de-la-comision-de-emergencias-del-camp-de-morvedre/)l, ha decidit suspendre preventivament les classes als centres escolars demà, dimarts 4.

La decisió, consensuada entre tots els consistoris de la comarca, respon a la declaració de la Generalitat Valenciana de nivell 0 d’emergència per inundacions per a tota la província de València.. A banda de la suspensió de les classes, també s’ha ajornat qualsevol tipus d’activitat municipal a l’aire lliure. Així mateix, s’han tancat al trànsit barrancs, rambles i zones inundables.

Al llarg de les pròximes hores, els ajuntaments del Camp de Morvedre faran seguiment de les previsions meteorològiques i les possibles alertes decretades per la Generalitat Valenciana per a establir si la suspensió es manté per al dimecres 5.

Així mateix, es recorda a la ciutadania que davant l’episodi de pluges, que previsiblement es mantindrà al llarg d’esta setmana, evite fer trajectes per carretera no urgents i, en cas d’haver de fer-los, que s’informe convenientment a través de fonts oficials de les condicions de la carretera i les previsions meteorològiques.

**Desembassament controlat d’Algar i Regajo**

D’altra banda, la Confederació Hidrogràfica del Xúquer ha informat d’un desembassament de cabals procedents del Regajo i Algar de fins a 80 m3/s. Encara que dit volum no suposa un risc per a la població, pot implicar l’acumulació d’aigua en la zona del delta del riu Palància, motiu pel qual s’han tallat els accessos i diversos equips tècnics portaran a terme un seguiment in situ de la situació.

![](/media/b4uef4z0/whatsapp-image-2025-03-03-at-19-30-39.jpeg?width=850&height=637.5)

![](/media/5vzfu1ny/whatsapp-image-2025-03-03-at-19-30-39-1.jpeg?width=850&height=637.5)

![](/media/gt4draew/whatsapp-image-2025-03-03-at-19-30-37.jpeg?width=850&height=383.0810546875)

![](/media/zfpnee2j/whatsapp-image-2025-03-03-at-19-30-38-1.jpeg?width=850&height=638.03125)

![](/media/thwjokjh/whatsapp-image-2025-03-03-at-19-30-38.jpeg?width=850&height=637.5)

*   [](http://www.facebook.com/sharer.php?u=https://aytosagunto.es/va/actualitat/2025-03-03-el-camp-de-morvedre-suspen-les-classes-als-centres-educatius/ "Facebook")
*   [](http://twitter.com/share?url=https://aytosagunto.es/va/actualitat/2025-03-03-el-camp-de-morvedre-suspen-les-classes-als-centres-educatius/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-03-03-el-camp-de-morvedre-suspen-les-classes-als-centres-educatius/ "Linked In")
*   [](mailto:?body=https://aytosagunto.es/va/actualitat/2025-03-03-el-camp-de-morvedre-suspen-les-classes-als-centres-educatius/)